ETV plaane tuua kavva Eesti popmuusika liikuvad pildid põhjendab varem MTV Eestis töötanud Ingrid Kohtla järgmiselt: "Sisuliselt jätkaksime ETVs sealt, kus MTVs pooleli jäi, ja üritaks juba üsna sitket uue kooli videondust võrdluse ja konkurentsi tekitamise kaudu omakorda järgmisele tasemele tõsta. Eks need saated saavad ka harimise ja innustamise eesmärgil tehtud. YouTube'i lingid elavad siiski oma elu. Asjatundlikult koondatud, koostatud ja esitletud videote paremikku netist ei leia ja videote populaarsust ja taset ainult klikkidega ei mõõda. Kõvas konkurentsis edetabelisse pääsemine ja seal püsimine on nii bändidele, nende fännidele kui videotegijaile siiski ergutiks."